**Zápisnica z riadneho zasadnutia**

**Obecného zastupiteľstva v Hrachovišti dňa 30.3.2022**

Prítomní: podľa prezenčnej listiny

Za overovateľov boli určení: p. Martin Lovecký

 p. Peter Gablech

**PROGRAM:**

**1.** Otvorenie zasadnutia obecného zastupiteľstva

 starosta obce

**2.** Určenie zapisovateľa a overovateľov zápisnice

 starosta obce

**3.** Kontrola uznesení

 predkladá starosta obce

**4.** Správa o hospodárení obce Hrachovište k 31.12.2021

**5**. Záverečný účet obce Hrachovište za rok 2021 - Návrh

**6.** Stanovisko kontrolóra obce k návrhu Záverečného účtu obce Hrachovište za rok 2021

**7.** Spolufinancovanie projektu „Rekonštrukcia MK“ – čerpanie z RF návrh

**8**. Oznámenie funkcií, zamestnaní, činností a majetkových pomerov

**9.** Správa o kontrolnej činnosti kontrolóra obce Hrachovište za rok 2021

**10.** Rôzne

**11**. Diskusia

**12**. Záver

1.,2. Zasadnutie OZ otvoril starosta obce p. JUDr. Kolník. Konštatoval, že je prítomná nadpolovičná väčšina poslancov a obecné zastupiteľstvo je uznášanie schopné

Za overovateľov boli určení: p. Martin Lovecký a p. Peter Gablech

 **Uznesenie č. 1/2022**

OZ v Hrachovišti predložený program zasadnutia

* **schvaľuje bez pripomienok**

Hlasovanie : za 7 poslancov

 proti 0 poslancov

zdržalo sa 0 poslancov

3) Kontrola uznesení

Kontrola uznesení zo zasadnutia OZ zo dňa 15.12.2021, uskutočnil ju starosta obce JUDr. Ivan Kolník

**Uznesenie č. 2/2022**

OZ v Hrachovišti prevedenú kontrolu uznesení

* **berie na vedomie**

Hlasovanie: za 7 poslancov

 proti 0 poslancov

 zdržalo sa 0 poslancov

4) Správa o hospodárení obce k 31.12.2021

Ekonómka obce predložila OZ Hrachovište Správu o hospodárení obce Hrachovište k 31.12.2021

 **Uznesenie č. 3/2022**

OZ v Hrachovišti Správu o hospodárení obce k 31.12.2021

* **berie na vedomie**

Hlasovanie: za 7 poslancov

 proti 0 poslancov

 zdržalo sa 0 poslancov

5) Záverečný účet obce Hrachovište za rok 2021

Ekonómka obce predložila OZ Hrachovište návrh Záverečného účtu obce Hrachovište za rok 2021

  **Uznesenie č. 4/2022**

OZ v Hrachovišti návrh Záverečného účtu obce Hrachovište za rok 2021

* **schvaľuje bez pripomienok**

Hlasovanie: za 7 poslancov

 proti 0 poslancov

 zdržalo sa 0 poslancov

6) Stanovisko kontrolóra obce k návrhu Záverečného účtu obce Hrachovište za rok 2021

**Uznesenie č. 5/2022**

OZ v Hrachovišti Stanovisko kontrolóra obce k Návrhu Záverečného účtu za rok 2021

* **berie na vedomie**

Hlasovanie: za 7 poslancov

 proti 0 poslancov

 zdržalo sa 0 poslancov

7)Obecné zastupiteľstvo v Hrachovišti **Uznesením č. 6/2022:**

a) **schvaľuje** predloženie žiadosti o nenávratný finančný príspevok na SO, Operačný program Ľudské zdroje, Prioritná os 6, Špecifický cieľ 6.1.1, kód výzvy č. OPLZ-PO6-SC611-2021-2, názov projektu: Rekonštrukcia MK

b) **konštatuje**, že ciele projektu sú v súlade s platným programom rozvoja obce (obec nemá povinnosť mať vypracovanú územnoplánovaciu dokumentáciu)

c) **súhlasí** so zabezpečením povinného spolufinancovania projektu minimálne vo výške 5% z celkových oprávnených výdavkov a zabezpečením financovania neoprávnených výdavkov, ktoré vzniknú v priebehu realizácie projektu a budú nevyhnutné na dosiahnutie jeho cieľa.

d) **schvaľuje, že**  povinné spolufinancovanie poskytnutej dotácie bude hradené z rezervného fondu obce

Hlasovanie: za 7 poslancov

 proti 0 poslancov

 zdržalo sa 0 poslancov

8) Oznámenie funkcií, zamestnaní, činností a majetkových pomerov starostu obce, ročné zúčtovanie preddavkov na daň starostu obce.

V zmysle ústavného zákona č. 357/2004 Z.z. o ochrane verejného záujmu pri výkone verejných funkcionárov bola dňa 5.12.2018 vytvorená a zvolená komisia pre ochranu verejného záujmu pri výkone funkcií v uvedenom zložení:

Predseda komisie Peter Gablech

Člen komisie Danka Rezetová

Člen komisie Martin Lovecký

Úlohou komisie bolo prehodnotiť doručené písomné podanie, ktoré pozostávalo z nasledujúcej písomnosti:

Oznámenie funkcií , zamestnaní a majetkových pomerov starostu obce

Ročné zúčtovanie preddavkov na daň

Komisia pre ochranu verejného záujmu pri výkone funkcií v zápisnici konštatuje, že starosta obce Hrachovište, JUDr. Ivan Kolník si v stanovenom termíne splnil povinnosť vyplývajúcu zo zákona č. 357/2004 Z.z.

 **Uznesenie č. 7/2022**

OZ v Hrachovišti správu komisie na ochranu verejného záujmu pri výkone funkcií

**- berie na vedomie**

 Hlasovanie: za 7 poslancov

 proti 0 poslancov

 zdržalo sa 0 poslancov

9) Správa o kontrolnej činnosti kontrolóra obce Hrachovište za rok 2021

 **Uznesenie č. 8/2022**

OZ v Hrachovišti Správu o kontrolnej činnosti kontrolóra obce Hrachovište za rok 2021

* **berie na vedomie**

Hlasovanie: za 7 poslancov

 proti 0 poslancov

 zdržalo sa 0 poslancov

10) Rôzne

10a)Starosta obce Lubina žiada obec Hrachovište o poskytnutie finančného príspevku na realizáciu podujatia SLÁVNOSTI BRATSTVA ČECHOV A SLOVÁKOV na Javorine

OZ v Hrachovišti určil výšku finančného príspevku, ktorý bude obci Lubina poskytnutý vo výške 40 €.

 **Uznesenie č. 9/2022**

OZ v Hrachovišti finančný príspevok vo výške 40 €

* **schvaľuje**

Hlasovanie: za 7 poslancov

 proti 0 poslancov

 zdržalo sa 0 poslancov

10b) Starosta obce predložil OZ návrh na financovanie projektu „Rekonštrukcia MK“ v sume 8700 € z RF obce. V prípade, že obci bude dotácia na „Rekonštrukciu MK“ poskytnutá, náklady za projekt budú oprávneným výdavkov a budú obci refundované.

 **Uznesenie č. 10/2022**

OZ v Hrachovišti financovanie daného projektu z RF obce.

* **schvaľuje**

Hlasovanie: za 7 poslancov

 proti 0 poslancov

 zdržalo sa 0 poslancov

10c) Riaditeľ Gymnázia M.R. Štefánika v Novom Meste nad Váhom, žiada OZ v Hrachovišti o schválenie poskytnutia finančného príspevku na odhalenie pamätnej tabule nášho rodáka generála Imricha Gablecha.

OZ v Hrachovišti určilo výšku finančného príspevku pre tento účel v sume 50 €

 **Uznesenie č. 11/2022**

OZ v Hrachovišti finančný príspevok vo výške 50 €

* **schvaľuje**

Hlasovanie: za 7 poslancov

 proti 0 poslancov

 zdržalo sa 0 poslancov

11) Diskusia

Ekonómka obce oboznámila OZ s aktuálnou situáciou nárastu cien za elektrickú energiu, ktorý má za následok nutnosť zredukovať odber elektrickej energie v obci. Odberné miesto s najvyšším odberom elektrickej energie je verejné osvetlenie. Poslanci sa zhodli, na čiastočnom vypnutí verejného osvetlenia.

12) Záver

* D. a. h

Zástupca starostu: Overovatelia: Starosta: